Κρανιός σε στρώμα λαχανικών
Κρανιός με φουρνιστές πατάτες, μελωμένα κρεμμύδια, σέλερι και ζουμερές ντομάτες είναι ένα μοναδικό καλοκαιρινό, λιχούδικο φαγητό. Δοκιμάστε το!
1 μεγάλος κρανιός βάρους περίπου 1.500 γρ. (ή 2 μικρότεροι), καθαρισμένος από λέπια και εντόσθια , 3 κλωνάρια σέλερι, σε μέτρια καρέ, 3 ξερά κρεμμύδια, σε μέτρια καρέ , 3 πατάτες, καθαρισμένες και κομμένες σε μέτρια καρέ , 3 ώριμες, σφιχτές ντομάτες (οι 2 σε μέτρια καρέ και η 1 σε στρογγυλές φέτες) , 2 κλωνάρια φρέσκο θυμάρι (ή ρίγανη) , 100 ml ελαιόλαδο , αλάτι, φρεσκοτριμμένο πιπέρι
Για να φτιάξουμε κρανιό σε στρώμα λαχανικών, ξεκινάμε προθερμαίνοντας τον φούρνο στους 180°C.Πλένουμε καλά τον κρανιό, τον στεγνώνουμε και τον αλατοπιπερώνουμε. Βάζουμε τα κομμένα λαχανικά (εκτός από τις φέτες ντομάτας) σε μέτριο ταψί (που να χωράει άνετα το ψάρι), αλατοπιπερώνουμε και ανακατεύουμε με τα χέρια. Τα στρώνουμε ομοιόμορφα στο σκεύος.Τακτοποιούμε το ψάρι πάνω στα λαχανικά και το καλύπτουμε με τις φέτες ντομάτας. Τακτοποιούμε τα κλωνάρια μυρωδικών ανάμεσα στα λαχανικά, περιχύνουμε με το ελαιόλαδο και αλατοπιπερώνουμε.Σκεπάζουμε το ταψί με λαδόκολλα και έπειτα με αλουμινόχαρτο σφιχτά. Φουρνίζουμε και ψήνουμε για 40 λεπτά, μέχρι να μαλακώσει το ψάρι.Ξεσκεπάζουμε το ταψί και ψήνουμε για άλλα 15 λεπτά, μέχρι να ροδίσουν τα λαχανικά. Σερβίρουμε αμέσως.
Λαχανικά,Ψάρι